सामुदायिक सहभागिता से गांव में बढ़ रहीं हैं सुविधाएं
भास्कर न्यूज| भंवरपुर (सराईपाली)
लाहड़ीपुर गांव में बदलाव की बयार चल रही है। यहां राष्ट्रीय सेवा योजना ईकाई शासकीय बालक उच्चतर माध्यमिक विद्यालय भंवरपुर के स्वयं सेवकों के साथ ग्रामीण भी सामुदायिक सहभागिता से रचनात्मक कार्यों में जुटे हुए हैं। रासेयो ईकाई शासकीय उच्चतर माध्यमिक विद्यालय भंवरपुर का सात दिवसीय शिविर 22 से 28 दिसंबर तक ग्राम लोहड़ीपुर में आयोजित किया गया था। जिसमें 50 स्वयं सेवकों ने हिस्सा लिया।
कार्यक्रम अधिकारी एनके दीवान ने बताया कि रासेयो स्वयं सेवकों, पंचायत पदाधिकारियों एवं ग्रामीणों को सामुदायिक सहभागिता से लोहड़ीपुर में स्वच्छता अभियान चलाया जा रहा है। साथ ही शौचालय विहीन परिवारों के घर जाकर उन्हें शौचालय बनाने तथा उसके उपयोग के लिए प्रेरित किया जा रहा है।
कार्यक्रम अधिकारी एनके दीवान पत्रकार व रासेयो सलाहकार समिति सदस्य करूणाकर उपाध्याय ग्रामीण मोहित नायक, राधेश्याम आदि की समझाइश पर रासेयो स्वयं सेवकों के सहयोग से ग्रामीण पुरनलाल पटेल ने तत्काल शौचालय बनाने सहमति देते हुए कार्य प्रारंभ किया। उप सरपंच उपेंद्र त्रिपाठी ने बताया कि गांव में शिविर लगने के बाद परस्पर आपसी चर्चा से ग्रामीणों के सोच में बदलाव आया है।
जागरूकता से मिल रही सराहना : इसी प्रकार ग्रामीण घसिया बसंत बताते हैं कि शिविर लगने के बाद से गांव का माहौल बदला है। बेहतर सोच एवं सामुदायिक प्रयास से ग्रामीणों में जागरूकता आ रही है। सात दिवसीय विशेष शिविर के निरीक्षण में पहुंचे शासकीय बालक उच्चतर माध्यमिक विद्यालय के प्राचार्य जेपीएस नेताम ने भी ग्रामीणों द्वारा शिविरार्थियों के साथ किए जा रहे पहल एवं सहयोग की सराहना की। सरपंच योतराम चौहान एवं पूर्व सरपंच देवकुमार सिदार ने भी एनएसएस स्वयं सेवकों द्वारा किए जा रहे रचनात्मक कार्यों की सराहना की।
भंवरपुर. शिविर के दौरान गलियों की सफाई करते हुए रासेयो के छात्र।
बदलाव आने लगा
अब यहां कार्यक्रम अधिकारी व स्वयं सेवकों की ओर से की जा रही सार्थक पहल की सकारात्मक परिणाम आने लगे हैं तथा स्वयं सेवकों के साथ ग्रामीण महिला पुरुष भी शौचालय निर्माण, हैण्डपंप आसपास की सफाई, सोख्ता गड्ढ़ा निर्माण, नालियों की सफाई जैसे कार्यों में हिस्सा ले रहे हैं। उक्त शिविर में पूर्व स्वयं सेवक एवं रासेयो सलाहकार समिति सदस्य पत्रकार करूणाकर उपाध्याय के अलावा टिकेश्वर साहू, अलेख पटेल, हेमंत पोर्ते के साथ ग्रामीण अनुराग, शशिधर, मकरध्वज नायक, श्याम सुदंर, परशु, निरंजन आदि उपस्थित थे।
hin_Deva mai_Deva hin_Deva hin_Deva hin_Deva hin_Deva hin_Deva hne_Deva hin_Deva